Manurut sabuah kisah urang
bahari nang sudah lawas di katahui ulih panduduk dairah Hulu Sungai Tengah dan
masyarakat Kalimantan Salatan ,Gunung Batu Benawa itu asalnya dari sabuah kapal (benawa) nang menjadi
batu.Kisahnya nang kaya ngini:
Dalam sabuah kampung nang sunyi,
tinggallah badua beranak,seorang mamanya
nang sudah tuha bangaran Diang Ingsun.
Diang Ingsun lawan anak tunggalnya
bangaran Raden Pengantin. Abahnya sudah lawas maninggal dunia wayah Raden Pengantin masih kakanakan. Sabagai urang
kampung penghidupan dua baranak nintu,kadalah sugih nang kaya urang kampung kabanyakan jua.
Imbah abah
Raden Pengantin sabagai kepala keluarga kadida lagi, maka kahidupan badua
beranak itu talah baubah jadi miskin. Nang dapat digawi ulih badua beranak itu
hanyalah menanam banih di pahumaan lawan sayur sadikit diparak punduk mereka. Bahanu mancari kayu api ka hutan atau mamutik bubuhaan hutan nang mungkin
kawa dimakan.
Nang rancak
digawi ulih nang badua baranak nitu adalah mencari iwak bajukung nang
pengayuhnya sudah rumpung. Jukung lawan pengayuh
nang sudah rumpung nintu ganal banar jasanya lawan buhan nang badua baranak karena jukung nitulah buhannya bulang balik mancari iwak di sungai
kampung itu.Badua baranak nitu saling sayang
manyayangi ,mangingat kadida lagi baisi kaluarga lain nang parak..
Babarapa tahun
kamudian ,Raden Pengantin baubah manjadi
pemuda nang baisi rupa nang
bungas dan utak nang cardas.Lalu tapikir ulihnya handak maubah nasib
masa nang akan datang. Pada suatu malam Raden Pengantin manyampaikan kahandaknya lawan mamanya:
“Mama! Ulun handak merantau kabanua urang maubah nasib kita pian
mambariakanlah lawan ulun
Diang Ingsun
takajut.Kada di sangka-sangka ucapan Raden Pangantin anak sidin nang saikungannya
nitu handak maninggalkan mamanya
saurangan.
“Anakku Raden
Pengantin ! ikam tu sudah tahu aku ini baumur sudah tuha handak ikam tinggalkanlah
pulang.Dengan usiaku nang sudah tuha napa lagi nang bisa kugawi amun kadida bantuanmu”
Diang Ingsun titik
banyu mata. Hatinya talalu sadih dan muntungnya kada kawa lagi baucap banyak. Biar
kaya nitu niat Raden Pangantin tatap
haja inya karas hati handak tulak madam bacari ka banua urang.Makanya inya
bapadah pulang lawan mamanya baalasan.
Kaina mun ulun sugih handak maubah punduk kita ini
jadi rumah nang ganal,pian kaina kada usah lapah lagi bagawi” Jar Raden
Pangantin bausaha meyakinkan mamanya.
Nang kaya nitulah Raden Pengantin baulang-ulang manyampaikan
niatnya lawan Diang Ingsun , mamanya tapaksa mangabulkan kahandak anak sidin
nang saikungannya nitu.
Lawan
samangat dan tekad hati nang ganal tulak jua Raden Pengantin baisukan harinya diantar
mamanya di do’akan sambil titikan banyu mata mamanya.
Kampung nang
sunyi itu batambah sunyi lagi,sasudah
Raden Pengantin meninggalakan punduknya nang tuha itu. Diang Ingsun kuitan nang
sudah tuha kada lagi badaya sidin selalu mendo’akan tarus supaya anaknya salamat lawan bauntung nasib
anaknya.Do’a kuitan nang sudah tuha penuh khusu’ rupanya mendapatkan rahmat dari Allah SWT.. Ternyata
nasib Raden Pengantin batambah lebih baik baada di banua urang.
Rupanya nang
bungas ,otaknya nang cardas ditambah lawan sifatnya nang jujur manjadiakan Raden Pengantin
dikatujui orang.
Amun dahulu Raden Pangantin gawiannya hanya maambil upah lalu tunggal dikitan kadudukannya baubah lebih baik. Akhirnya Raden
Pengantin baisi parusahaan nang ganal
dan baisi puluhan urang
susuruhannya nang bagawi jadi anak buahnya.
Raden Pengantin tarnyata
baisi kapintaran dalam maurusi parusahaannya.
Inya akrab lawan raja di banua sabarang nitu..
Kaya nitu sababnya
inya pada akhirnya kawin lawan bibinian bungas , puteri raja Jawa.
Hanyar haja
Raden Pengantin melangsungkan perkawinannya lawan puteri nang cantik dari kerajaan negeri sabarang nitu,
inya baniat handak babulan madu bulik ka kampung, handak mendapati mamanya Diang Ingsun.
Niat Raden
Pangantin nitu inya sampaiyakan lawan bininya. “Alangkah indahnya bulan madu
kita,apabila kita tulak ka benua saberang salajur malihati mamaku. Aku sudah
kaganangan lawan mama nang malahirakan aku. Akurlah ikam ujar Raden Pangantin.
Bininya nang bungas itu
takurihing lalu manjawab ramah: “ pian
baisi kapal kalu, ulun akur haja kita balayar salajur manunti kuitan kita”
Bagitulah banawa
atau kapal Raden Pengantin itu balayar lawan megah mengarungi laut Jawa menuju
kampung Diang Ingsun. Habar kadatangan
benawa nang ganal itu capat tasiar
kabarnya ka kampung nang sunyi itu. Urang kampung manjadi gigir ,sabab bubuhannya
balum suah membayangkan kayaapa ujud sabuah
benawa.Apalagi kalau benawa itu ampun Raden Pengantin nang
dulu masih kanak-kanak di kampung
ini.
Pada hari
nang cerah itu datanglah benawa ganal nitu ka daerah pantai kampung Diang
Ingsun. Pas mandangar benawa sudah datang dengan segala kemegahannya, Diang Ingsun
capat mengambil jukung sidin,Parak sidin
rabah mun kada dibantu ulih tatangganya parahatan bagasak manuruni jukung nitu.
Urang kampung
nang bagana disitu tanganga muntungnya barataan malihat benawa itu.Inya kada sabar lagi handak malihat
kadatangan Raden Pengantin nang sangat
diganang . Benar ! Inya malihat Raden
Pengantin bapakaian nang gagah badiri di geladak kapal nitu. Di higa
kirinya badiri seorang puteri cantik bininya. Diang Ingsun bakuciak : “Raden Pangantin ! Anakku ! Akhirnya ikam
datang juga, anakku ! Raden Pangantin !
Inilah aku, mamamu.”
Imbah mandengar kuciakan nang ngitu Raden Pangantin malihati ka bawah.Dilihatinya
bibinian tuha bapakaian buruk lawan tubuh nang bau nitu, sakalinya hati Raden Pengantin baubah.Ia merasa supan
melihat urang tuha bapakaian buruk itu. Kada
lawas inya bapikir, lalu inya mamutuskan
kada mengakui mamanya sendiri.
“Kada ! Ikam
tu lain mamaku !” sahut Raden Pengantin. Diang Ingsun takajut mendengar sahutan
Raden Pengantin . Mamanya kada manyangka Raden Pangantin baucap kaya nintu,tapi
sidin mancuba lagi mayakinakan lawan Raden Pangantin,sakalinya inya tatap haja
kada maakui umanya. Pada saat itu dilihatnya benawa meaangkat sauhnya,siap untuk barangkat meninggalkan kampung nitu.Diang Ingsun manjadi putus asa dan hatinya
terasa sakit..Banyu matanya kada kawa
ditahan lagi barubuyan banyu mata sidin mambasahi pipi nang sudah lirut. Lalu
sidin maangkat tangan bado’a lawan basumpah.
“Ya Tuhanku !
Hanya pada-Mu tampat hamba mengadu tunjukakan kekuasaanMu. Anak hamba sudah durhaka,kada maakui mamanya
saurang, tatapi kaya ini ka akhirannya.
Do’a seaurang
kuitan nang tasiksa lahir bathinnya itu rupanya sangat dikabulkan
Allah.Kada lawas langit baubah manjadi hirang,angin sing ributan. Benawa nang
harat Raden Pangantin baguyang sabentar, tapi balalu angin,topan ganal nang manghampaskan kapal ganal itu. Diantara sayup-sayup kadengaran suara-suara minta tulung . Benawa nang ganal nitu hancur
barantakan dan sakajap baubah manjadi
batu.
Buritan kapal
itu tadampar di kampung Diang Ingsun
nang imbah nitu dibari ngaran Gunung Batu Benawa ,yaitu gunung menjadi batu.Kampung Diang Ingsun itu kemudian di
beri ngaran pagat (Pagat = putus) benawa
nang bahamburan jua menjadi batu.
Amun turun
hujan panas maka saikung burung halang tuha basuara rawan dari katinggian puncak gunung itu. Manurut
kisah ujar habar burung Halang itu jalmaan
Diang Ingsun nang manyasali sumpahnya.
SIMPULAN
Handaklah kita sabagai
seorang anak jangan wani lawan kuitan tautama mama nang mangandung 9 bulan 9
hari sampai malahirkan kedunia ini. Bersyukurlah kita kepada Allah
lawan nikmat nang dibarikan . Bila kita
durhaka lawan kuitan maka kebahagian
kada didapatkan melainkan kasadihan
lawan pandaritaan nang kita rasakan sepanjang hidup nang kaya kisah Raden Pangantin
Sumber: Lomba Bakisah Hikayat Tanah Banjar/Raudhatul Jannah
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn jav_Latn bjn_Latn bjn_Latn bjn_Latn jav_Latn bjn_Latn bjn_Latn jav_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn knc_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn zsm_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn kon_Latn bjn_Latn bjn_Latn sun_Latn bjn_Latn bjn_Latn bjn_Latn min_Latn min_Latn ban_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn